recursal/SuperWikiNEXT-32B huggingface dataset:
**கூகுள் டாக்ஸ்** கூகுளின் ஓர் இணையம் சார்ந்த பிரயோகம் ஆகும். இது பயனர்களை இணைமூடாக விரிவுத்தாளை உருவாக்கவும் நிகழ்நேரத்தில் மற்றவர்களுடன் பகிரவும் பயன்படுகின்றது. **கூகுள் விரிவுத்தாள்கள்** சேவை ஜூன் 6 2006 அன்று ஆரம்பிக்கப்பட்டது. ஆரம்பத்தில் முதலில் வருபவர்களுக்கே முதலில் சேவை என்றவகையில் மட்டுப்படுத்தப்பட்ட பயனர்களுக்கே அளிக்கப்பட்டபோதும் பின்னர் எல்லா கூகுள் பயனர்களிற்கும் அளிக்கப் பட்டது. ரைட்லி என்று முன்னர் அறியப்பட்ட சேவையும் சேர்க்ககபட்டு அக்டோபர் 10 கூகுள் கூகுள் டாக்ஸ்சும் ஸ்பிரெட்ஷீட்சும் பின்னர் இச்சேவையானது கூகுள் டாக்ஸ் என இப்போது அறியப்படுகின்றது.

வசதிகள்
-------

டாக்ஸ் இணையமூடாக உருவாக்கக் கூடியதும் மின்னஞ்சலூடக அனுப்பக் கூடியதும் ஆகும். இவை பல்வேறுபட்ட கோப்பு வடிவங்களில் சேமிக்கப் படக் கூடியவை. வழமையாக இவை கூகுள் வழங்கியிலேயே சேமிக்கப்படும். திறக்கப்பட்ட ஆவணங்கள் தரவுகளை இழக்காவண்ணம் தானாகவே சேமிக்கப்படும். 
விக்கிபீடியாவைப் போன்றே பலரும் சேர்ந்து ஓர் கூட்டு ஆவணம் ஒன்றைத் தயாரிப்பதோடு அவை பகிரவும் படலாம். அவை பல்வேறுபட்ட பயனர்களால் ஒரே சமயத்தில் திறக்கப்பட்டுத் திருத்தங்கள் மற்றும் மேம்படுத்தல் செய்யப்படலாம். 
ஒபேரா சவாரி உலாவிகளைத் இற்றை வரை ஆதரிக்காது.

### தமிழ் இடைமுகம்

கூகுள் நிறுவனம் தமது கூகுள் டாக்ஸ் சேவையில் தமிழ் உட்பட பல இந்திய மொழிகளைச் சேர்த்துள்ளது.

### டாக்ஸ்

ஆவணம் HTML: ஊடாக, சாதாரண எழுத்துக்களாக, RTF, மைக்ரோசாப்ட் வேட், ஓப்பிண் டாக்கியூமண்ட்(Open Document), ஸ்ரார்(ஸ்டார்) ஆபிஸ் கோப்புக்களாகச் சேமிக்கப் படலாம்.

### ஸ்பெரெட்ஷீட்ஸ்

* வேலை செய்யும்போது தானாகவே சேமித்துக் கொள்ளும்
* மைக்ரோசாப்ட் எக்செல் மற்றும் காற்புள்ளியினால் வேற்றாக்கப்பட்ட கோபுக்களை (comma-separated values (CSV) files) வாசித்துச் சேமிக்கும் வசதி.
* மின்னஞ்சலூடாகக் கோப்புக்களைப் பரிமாறும் வசதி
* தூதுவனூடாக விரிவுத்தாளை நிகழ்நிலையில் பரிமாறும் வசதி
* பல்வேறுபட்ட கணித சூத்திரங்களூடாக வரிசைப்படுத்தல்

பாவனை
-----

**கூகுள் விரிதாட்கள்** மைக்ரோசாப்ட் எக்செல் போன்ற மாற்றுமென்பொருட்களில் உள்ள பல்வேறு வசதிகளையும் வழங்குகின்றது.

பிரத்தியேகமானதும் பாதுகாப்பான விடயங்களுக்கான வசதிகள் **கூகுள் விரிதாட்கள்** இன்னமும் கிடையாது. இணையத்தில் பாதுகாப்பான கோப்புபரிமாற்றத்தை இன்னமும் ஆதரிக்காது (https). இது ஒபீரா போன்ற உலாவிகளையும் ஆதரிக்காது. இதன் தற்போதயை பதிப்பில் வரைபடங்களைப் போட்டுக் காட்டும் வசதி கிடையாது.

வெளியிணைப்புக்கள்
-----------------

* கூகுள் விரிவுத்தாள்கள்
* கூகுள் விரிவுத்தாள்கள் பதிவு செய்யவும் சுற்றுலாவிற்கும்
* கூகுள் விரிவுத்தாள்கள்பற்றிய கூகுள் குழுககள்
* உத்தியோகபூர்வமற்ற கூகுள் விரிவுத்தாள்கள் இணையப் பதிவு
[*தொடர்பிழந்த இணைப்பு*]
* கூகுள் விரிவுத்தாள்கள் பற்றிய படங்களும் அதைப்பற்றிய கருத்துக்களும் பரணிடப்பட்டது 2018-12-16 at the வந்தவழி இயந்திரம்
* மைக்ரோசாப்ட் எக்ஸ்செல் மற்றும் கூகுள் விரிவுத்தாள்கள் பற்றிய ஒப்பீடுகள் பரணிடப்பட்டது 2006-07-07 at the வந்தவழி இயந்திரம்
குஸ்தாவ் மாலர், 1892
**குஸ்தாவ் மாலர்** (Gustav Mahler – 7 ஜூலை 1860 – 18 மே 1911), பொஹீமியாவில் பிறந்த ஆஸ்திரிய இசையமைப்பாளரும், இசை நடத்துனரும் ஆவார். இவர் தனது வாழ்நாளிலேயே ஒரு முன்னணிக் குழு இசை நடத்துனராகப் புகழ் பெற்றிருந்தார். அவர் வாழ்ந்த காலத்தில் இவரது இசையை வியன்னாவில் இருந்த இசை நிறுவனம் முற்றாக ஏற்றுக்கொள்ளாவிட்டாலும், இவர் பிந்திய புனைவிய இசையமைப்பாளர்களுள் முக்கியமானவர்களுள் ஒருவராகக் கருதப்படுகிறார். இவர் பெரும்பாலும் சிம்பொனிகளையும், பாடல்களையுமே ஆக்கினார். எனினும் இவரது ஆக்கங்கள் பல்வேறு இசைவகைகளின் எல்லைகளில் அமைந்திருப்பதாகவே கருதப்படுகிறது.

இளமைக்காலம்
-----------

குஸ்தாவ் மாலர், ஒரு ஜேர்மன் மொழி பேசும் அஸ்கெனாசிய யூதக் குடும்பம் ஒன்றில், கலிஸ்ட்டே (Kaliště) என்னும் இடத்தில் பிறந்தார். இது, அக்காலத்தில் ஆஸ்திரியப் பேரரசைச் சேர்ந்த பொஹீமியாவில் அடங்கியிருந்ததும், இன்று செக் குடியரசு நாட்டினுள் உள்ளதுமான ஒரு இடம் ஆகும். இவர் தனது தாய் தந்தையருக்குப் பிறந்த 14 பிள்ளைகளுள் இரண்டாமவர். எனினும், இவரது உடன் பிறந்தவர்களுள் அறுவர் மட்டுமே குழந்தைப் பருவத்தைத் தாண்டி உயிருடன் வாழ்ந்தனர். இவரது பெற்றோர் *ஜிலாவா* என்னும் இடத்துக்குக் குடி பெயர்ந்ததனால், குஸ்தாவ் தனது சிறு பராயத்தை ஜிலாவாவிலேயே கழித்தார். இசையில் இவருக்கிருந்த நாட்டத்தையும், திறமையையும் கவனித்த இவரது பெற்றோர் இவர் ஆறு வயதாக இருக்கும் போதே பியானோ கற்க ஒழுங்கு செய்தனர்.

1875ல், மாலருக்கு 15 வயதானபோது *வியன்னா கான்சர்வேட்டரி* எனப்பட்ட இசைக் கல்லூரியில் சேர்ந்து, ஜூலியஸ் எப்ஸ்டீன் என்பவரிடம் பியானோவும், ஒத்திசையை (harmony) ராபர்ட் ஃபூக்ஸ் என்பவரிடமும், இசையமைப்பை பிராண்ஸ் கிரண் என்பவரிடமும் கற்றார். மூன்றாண்டுகளுக்குப் பின்னர் மாலர், வியன்னா பல்கலைக்கழகத்தில் சேர்ந்தார். அங்கே ஆன்டன் புரூக்னர் விரிவுரையாளராக இருந்தார். அங்கே மாலர், இசையுடன், வரலாறு, மெய்யியல் போன்றவற்றையும் கற்றார். பல்கலைக்கழகத்தில் கற்றுக்கொண்டிருந்தபோதே இவர் இசை ஆசிரியராகப் பணிபுரிந்தார். இக்காலத்தில் இவர் தனது முதல் இசையமைப்பு முயற்சியை ஆரம்பித்தார். இவரது ஆக்கம் புகழ் பெற்ற ஜொகான்னெஸ் பிராம்ஸ் என்பவரை நடுவராகக் கொண்ட போட்டியொன்றுக்கு அனுப்பப்பட்டதாயினும் பரிசு கிடைக்கவில்லை.

வெளி இணைப்புகள்
---------------

* 

* பொதுவகத்தில் Gustav Mahler தொடர்பாக ஊடகக் கோப்புகள் உள்ளன.
* ஆக்கங்கள் குஸ்தாவ் மாலர் இணைய ஆவணகத்தில்
* Gustav-Mahler.eu
**திருநரையூர் விநாயகர் திரு இரட்டைமணிமாலை**  என்னும் நூல் நம்பியாண்டார் நம்பி பாடிய 10 சிற்றிலக்கிய நூல்களில் ஒன்று. நூல் தோன்றிய காலம் 11 ஆம் நூற்றாண்டு. நூலாசிரியர் நம்பி திருநரையூரில் பிறந்தவர். தனக்கு அருள் பாலித்தவர் என்று அவ்வூர் விநாயகப் பெருமான் மீது இரட்டைமணிமாலை பாடினார். 

வீரணக்குடி பெண் ஒருத்தி தவம் செய்து விநாயகப் பெருமானுக்குத் தங்கையாகவும், முருகனுக்கு அக்காவாகவும் பிறந்தாள் என்னும் புதிய செய்தி ஒன்று இந்த நூலில் குறிப்பிடப்பட்டுள்ளது. இதனைக் குறிப்பிடும் பாடல். 

நாரணன் முன் பணிந்து ஏத்த நின்று எல்லை நடாவிய அத்
தேர் அணவும் திரு நரையூர் மன்னும் சிவன் மகளே
காரணனே, எம் கணபதியே, நல் கரி வதனா
ஆரண நுண் பொருளே என்பவர்க்கு இல்லை அல்லல்களே
இந்த நூலிலுள்ள வெண்பாப் பாடல் ஒன்று - எடுத்துக்காட்டு 

மருப்பை ஒரு கை கொண்டு நரையூர் மன்னும்
பொருப்பை அடி போற்றத் துணிந்தால் - நெருப்பை
அருந்த எண்ணுகின்ற எறும்பு அன்றே, அவரை
வருந்த எண்ணுகின்ற மலம்.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1975, திருத்தப்பட்ட பதிப்பு 2005). *தமிழ் இலக்கிய வரலாறு, பதினோராம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014.
2. ↑  கட்டளைக் கலித்துறையாப்பில் அமைந்துள்ள இந்தப் பாடல் பொருள்நோக்கில் சொற்பிரிப்பு செய்யப்பட்டு இங்குத் தரப்படுகிறது
3. ↑  பொருள்நோக்கில் சொற்பிரிப்பு செய்யப்பட்டு இங்குத் தரப்படுகிறது
**டாஸ்** அல்லது இலங்கை வழக்கின் படி **டொஸ்** என்றறியப்படும் வட்டு இயக்கு தளம் எனப்பொருள்படும் டிஸ்க் ஆப்பரேட்ங் சிஸ்டம் என்பதன் சுருக்கம் ஆகும். டாஸ் இயங்குதளங்கள் நாவல் டாஸ், டாக்டர் டாஸ், பிறீ டாஸ், மைக்ரோசாப்ட் டாஸ் போன்ற பலரும் சந்தைப்படுத்தியிருந்தாலும் இவற்றுள் மைக்ரோசாப்ட் டாஸ் இயங்குதளமே பிரபலமானது ஆகும். இவை விண்டோஸ் 95/98 உடன் உள்ளிணைக்கப்பட்டவை ஆகும். விண்டோஸ் 2000/எக்ஸ்பி போன்றவற்றில் டாஸ் இயங்குதளம் மெய்நிகர் நினைவகத்திலேயே இயங்கும்.

டாஸ் வரைகலைக் சூழல் அற்ற கட்டளைகளால் இயக்கப்படும் தனிப்பயனர்களுக்கான ஒரு நேரத்தில் ஒரு பணியை மாத்திரமே செய்யும் ஓர் இயங்குதளம் ஆகும். டாஸ் இயங்குதளம் பல்வேறு பங்சனூடாக விசைப்பலகையின் உள்ளீடுகளை வாசிக்கவும், தட்டுக்களில் எழுதுவதற்கும் துணையாக பங்சன்களைக் கொண்டுள்ளது.

டாஸ் இயங்குதளத்தில் நெகிழ்வட்டு (பிளாப்பி டிஸ்க்) A: மற்றும் B: என்றவாறு பெயரிடப்படும் வன்வட்டு C: இல் ஆரம்பிக்கும். ஆங்கில அகர எழுத்துக்கள் 26 இதில் இரண்டு எழுத்துக்கள் நெகிழ்வட்டிற்குப் போவதால் டாஸ் இயங்குதளம் ஆகக்கூடுதலாக 24 பாட்டிசன்களை மாத்திரமே ஆதரிக்கும். விண்டோஸ் 2000/எக்ஸ்பி/விஸ்டா போன்று எழுத்துக்கள் அல்லாத பாட்டிசன்களை டாஸ் ஆதரிக்காது. நெகிழ்வட்டிற்கு பாட் 12 என்கின்றன 12பிட் முறையிலான கோப்புமுறையிலும் வன்வட்டிற்கு பாட் 16பிட்/32பிட் போன்ற முறையில் வன்வட்டினைக் கையாளலாம்.
**அமெரிக்க பூச்சியியல் சங்கம்** *(American Entomological Society)* 1859 ஆம் ஆண்டு மார்ச் 1 அன்று நிறுவப்பட்டது. மேற்கு அரைக்கோளத்தில் தொடர்ந்து இயங்கும் பழமையான பூச்சியியல் சங்கம் மற்றும் அமெரிக்காவின் பழமையான அறிவியல் சங்கங்களில் இதுவும் ஒன்றாகும். அமெரிக்க பூச்சியல் சங்கத்தின் தலைமையகம் அமெரிக்க நாட்டின் பென்சில்வேனியா மாநிலத்திலுள்ள பிலடெல்பியா நகரத்தில் உள்ளது. பூச்சியியல் செய்திகள் என்ற அறிவியல் இதழ், அமெரிக்க பூச்சியியல் சங்கத்தின் பரிவர்த்தனைகள் என்ற காலாண்டிதழ் மற்றும் அமெரிக்க பூச்சியியல் சங்கத்தின் நினைவுகள் என்ற செய்தி மடல் போன்றவற்றை இச்சங்கம் தொடர்ந்து வெளியிடுகிறது. இதேபோல் பெயரிடப்பட்ட மேரிலாந்து மாநிலத்திலுள்ள அனாபொலிசு நகரத்தை தலைமையிடமாகக் கொண்ட மற்றொரு அமெரிக்க பூச்சியியல் சங்கத்துடன் இச்சங்கம் எந்த வகையிலும் இணைக்கப்படவில்லை.

மேற்கோள்கள்
-----------

1. ↑  "The American Entomological Society - About Us". *ansp.org*. 2011. October 19, 2011 அன்று பார்க்கப்பட்டது.
2. ↑  "American Entomologial Society - Publications". *ansp.org*. 2011. October 19, 2011 அன்று பார்க்கப்பட்டது.

புற இணைப்புகள்
--------------

* American Entomological Society
* Transactions of the American Entomological Society
* Entomological News
கனவுருப்புனைவு கதாபாத்திரங்கள்
**கனவுருப்புனைவு** (Fantasy) (About this soundஒலிப்பு (உதவி·தகவல்)) ஒரு கற்பனையான பிரபஞ்சத்தில் அமைக்கப்பட்ட பல ஊகப்புனைவுகளின் வகையாகும், இது பெரும்பாலும் நிஜ உலக புராணங்கள் மற்றும் நாட்டுப்புற கதைகளால் ஈர்க்கப்படுகிறது. இதன் ஆரம்பம் வாய்வழி மரபுகளில் உள்ளன, பின்னர் அவை கற்பனை இலக்கியமாகவும் நாடகமாகவும் மாறியது. இது இருபதாம் நூற்றாண்டிலிருந்து திரைப்படங்கள், தொலைக்காட்சி, வரைகதை புதினங்கள், மங்கா மற்றும் நிகழ்பட ஆட்டங்கள் உள்ளிட்ட பல்வேறு ஊடகங்களில் பல வடிவங்களில் கனவுருப்புனைவுகள் படைக்கப்படுகின்றன.

பரவலர் கலாச்சாரத்தில் கனவுருப்புனைவு வகை ஒரு முக்கியமான பங்கை வகிக்கின்றது. பெரும்பாலான கனவுருப்புனைவு மந்திரம் மற்றும்பிற இயற்கைக்கு அப்பாற்பட்ட சக்திகளை கொண்டுள்ளது. இது பெரும்பாலும் அறிவியல் புனைவு மற்றும் திகில் புனைவுவுடன் ஒப்பிடப்படுகிறது, ஏனெனில் அவை ஊகப்புனைவுளின் முக்கிய வகைகளாகும்.

பல கனவுருப்புனைவுத் திரைப்படங்கள் நாவல்களின் தழுவல்களை கொண்டது. குறிப்பாக பீட்டர் ஜாக்சன் இயக்கிய த லோட் ஒவ் த ரிங்ஸ் மற்றும் ஹாரி ஆரி பாட்டர்  திரைப்படங்கள் இரண்டும் சினிமா வரலாற்றில் அதிக வசூல் செய்த திரைப்படங்கள் ஆகும். இதற்கிடையில் டேவிட் பெனியோஃப் மற்றும் டி. பி. வெயிஸ் ஆகியோர் புத்தகத்தை அடிப்படை யாக தயாரித்த கேம் ஆஃப் த்ரோன்ஸ் என்ற நாடகத் தொடர் தொலைக்காட்சி துறையில் மிக பெரியவெற்றியை அடைந்தது.

மேற்கோள்கள்
-----------

1. ↑  John Grant and John Clute, *The Encyclopedia of Fantasy*, "Fantasy", p 338 ISBN 0-312-19869-8
2. ↑  Charlie Jane Anders. "The Key Difference Between Urban Fantasy and Horror". io9. 11 February 2017 அன்று பார்க்கப்பட்டது.

வெளிப்புற இணைப்புகள்
--------------------

* The Fantasy Genre Children's Literature Classics
* Writing Fantasy: A Short Guide To The Genre
* Best Fantasy Books பரணிடப்பட்டது 2021-12-04 at the வந்தவழி இயந்திரம்
* Types of Fantasy
**வண்ணப்புறக் கந்தரத்தனார்** சங்ககாலப் புலவர்களில் ஒருவர். சங்கநூல் கொகுப்பில் அவரது பாடல்கள் இரண்டு உள்ளன. அவை: அகநானூறு 49, நற்றிணை 71. இவை இரண்டு பாடல்களுமே பாலைத்திணை மேலவை.

புலவர் பெயர் விளக்கம்
---------------------

வண்ணப்புறம் என்பது இவர் வாழ்ந்த ஊர். புலவர் பெயர் கந்தரத்தனார். கந்தர்+அத்தனார் என்றும், கந்து அரத்தனார் என்றும் பிரிக்கும் வகையில் இவரது பெயர் அமைந்துள்ளது. 

### கந்தர் அத்தனார்

அத்தம் என்றால் வழி. அத்தனார் = வழிநிற்பவர். கந்தர் வழியில் நிற்பவர். கந்து = வழித்துணை. (காதன்மை கந்தா அறிவறியார்த் தேறுதல் - திருக்குள். இதில் கந்து என்னும் சொல் பற்றுக்கோடு என்னும் பொருளில் கையாளப்பட்டுள்ளதை எண்ணிக்கொளவோம்) இந்த வகையில் வழித்துணைவர் என்னும் பொருளை இப்பெயர் தரும்.

### கந்து அரத்தனார்

கந்து என்பது தூண். (கந்திற்பாவை) அரத்தம் என்பது செந்நிறக் குருதி. (அரக்கு = செந்நிறப் பசை). தூணில் குருதி.

அகம் 49 செய்தி
--------------

தலைவனுடன் தலைவி சென்றுவிட்டாள். அவளை நினைந்து செவிலித்தாய் கலங்குகிறாள்.

என் மகள் என் வீட்டில் இருக்கும்போது **கிளி**யோடு பேசி மகிழ்வாள். **பந்தும், கழங்கும்** கொண்டு விளையாடி மகிழ்வாள். செல்லுமிடமெல்லாம் நிழல் தொடர்வது போலத் தோழியர் ஆயம் பின்தொடரக் காற்சிலம்பு ஒலிப்ப ஓடி ஓரை விளையாடுவாள். அவள் விளையாடும் இடங்களிலெல்லாம் நான் இருந்தேன்.

இப்போது அவள் முன்னாளில் இருந்தது போல இல்லை. அவளது **அளி, அன்பு, சாயல், இயல்பு** ஆகியன மாறிவிட்டன.

ஒருநாள் அவள் நெற்றியைத் தடவிக் கொடுத்தேன். வயின் மரத்தில் கட்டப்பட்டிருக்கும் கன்றுக்குட்டியை அதன் தாய்ப்பசு நாவால் தடவிக்கொடுப்பது போல் தடவிக் கொடுத்தேன். அவளை ஆரத் தழுவினேன். அவள் தன் முலைகளுக்கு இடையில் வியர்க்கும்படி என்னைப் பலமுறை திரும்பத் திரும்பத் தழுவிக்கொண்டாள். அதற்குக் காரணம் அன்று எனக்குப் புரியவில்லை. இன்று புரிந்துவிட்டது.

வறட்சிக் காலத்தில் நிழல் இல்லாத மர நிழலில் படுத்திருக்கும் பெண்மான் **மரல்** என்னும் கானல் நீரைச் சுவைத்து மகிழ்வது போல அவள் என்னை அப்போது தழுவி மகிழ்ந்திருக்கிறாள்.

நற்றிணை 71 செய்தி
-----------------

தலைவன் பொருள் ஈட்டச் செல்ல இருக்கிறான். இதனைத் தலைவியிடம் சொல்லி ஒப்புதல் பெற்றுத் தருமாறு தோழியிடம் பலமுறை தலைவன் மன்றாடுகிறான். தலைவியைத் தடவிக்கொடுத்து அவளிடம் பலமுறை கெஞ்சினால் ஒருவேளை அவள் ஒப்புதல் தரக்கூடும். தன்னிடம் கெஞ்சுவதால் பயனில்லை என்று தோழி கூறிவிடுகிறாள். மேலும் சொல்கிறாள். ஒருவேளை அவள் ஒப்புதல் தந்து பிரிந்து சென்றுவிட்டால், வீட்டில் வளரும் இணைபுறாக்களில் பெண்புறாவை அதன் செங்கால்சேவல் ஆண்புறா தன்னுடன் இருக்கும்படி அழைப்பதைக் கேட்கும்போது அவள் எப்படித் துடிப்பாள் என்பதை எண்ணிப் பார்த்தாயா என்கிறாள். (தலைவன் தோழி கூறியதை எண்ணிப் பார்த்துத் தன் செலவைக் கைவிட்டுவிட்டானாம்)
**அமெரிக்க காமிக்சு புத்தகம்** (’’American comic book’’) இன்றளவும் அமெரிக்காவில் பிரபலமாக வெளிவந்து கொண்டிருக்கும் வரைகதை வெளியீடு ஆகும். இது மெல்லிய காகிதத்தில் அன்றன்றைய காலகட்டத்திற்கு ஏற்பத் தன் சூழ்நிலை மாற்றங்களை மக்களின் மனஓட்டத்தின் வழிகோலாக அமைந்து புதுப்புது வடிவிலும் வெளிவருகிறது.

1933 காலகட்டத்தில் ஆரம்பமன இப்புத்தகம் 1938 களில் அதிரடி சித்திர தொடராக பிரசுரமானது. *சூப்பர்மேன்* கதாபாத்திரம் இந்த புத்தகத்தின் மூலமே மிகவும் பிரபலமடைந்தார். இக்கதாபாத்திரம் இரண்டாம் உலக யுத்தம் வரை தன் ஆதிக்கத்தை கொண்டிருந்தது. இதில் விலங்குகள், வேடிக்கையாக, காதல் மற்றும் நகைசுவை கலந்த கதாபாத்திரங்களை ஏற்று மக்களை மகிழ்விப்பது படிப்போர்க்கு மிகவும் ஆர்வத்தை வளர்க்கும் நிலை கொண்டிருந்தது.

1950ம் ஆண்டுகளில் அறிவியல் வளர்ச்சி, ஊடகங்களின் போட்டி, பொழுதுபோக்கு அம்சங்களின் அபிவிருத்தியின் காரணமாக காமிக்ஸ் வளர்சியில் பின்னடைவு ஏற்பட்டது. 1960ம் ஆண்டுகளில் இசை வகை சம்பந்தமான மீநாயகர்களால் (superhero) மீண்டும் புத்துயிர் பெற்றது. 20ம் நூற்றாண்டுகளில் பல்பொருள் அங்காடிகளில் முதன்மை காட்சிப்பொருளாக கடையை அலங்கரிக்கிறது. பல மில்லியன் டாலர்கள் இதன் விற்பனையில் கிடைக்கிறது.

வரலாறு
------

1897 காலகட்டத்தில் நவீன யுக்திகளின் மூலம் காமிக்ஸ் பலமுகங்கள் காட்டிவளர்ந்தது. 1833ம் ஆண்டு ஓபாடியா ஓல்டுபக் (obadiah oldbuck) மூலம் மிகவும் பிரபலம் அடைந்தார். நியூயார்க்கில் 1842 வெளிவந்த காமிக்ஸ் மிகவும் மக்களைக் கவர்ந்தது. 1897ல் சி.டபிள்யு. டில்லிங்கம் ( G.W.Dillingham) வெளியிட்ட புத்தகம் மிகவும் பிரபலமானது.

சான்றுகள்
---------

* காமிக்சு புத்தகங்களின் வரலாறு
* Comic Monthly
* American Treasures of the Library of the congress
* Funnies on Parade
* *All in Color for a Dime* by Dick Lupoff & Don Thompson ISBN 0-87341-498-5
* *The Comic Book Makers* by Joe Simon with Jim Simon ISBN 1-887591-35-4
* *DC Comics: Sixty Years of the World's Favorite Comic Book Heroes* by Les Daniels ISBN 0-8212-2076-4
* *The Great Comic Book Heroes* by Jules Feiffer ISBN 1-56097-501-6
* *Marvel: Five Fabulous Decades of the World's Greatest Comics* by Les Daniels ISBN 0-8109-3821-9
* *Masters of Imagination: The Comic Book Artists Hall of Fame* by Mike Benton ISBN 0-87833-859-4
* *The Official Overstreet Comic Book Price Guide* by Robert Overstreet—Edition #35 ISBN 0-375-72107-X
* *The Steranko History of Comics*, Vol. 1 & 2, by James Steranko—Vol. 1 ISBN 0-517-50188-0
|  |  |
| --- | --- |
|  | 
*ஆமி போலோ போனு கோ* என்ற பாடலை தேவி பாடுகிறார்.

1942 ஆம் ஆண்டுத் திரைப்படம் *ஷேஷ் உத்தர்*

---

 |
| *இக்கோப்பைக் கேட்பதில் பிரச்சினையா? ஊடக உதவியைப் பார்க்கவும்.* |

**கனன் தேவி** *(Kanan Devi)* 22 ஏப்ரல் 1916 முதல் 17 ஜூலை 1992 வரை இருந்த இந்திய நடிகை மற்றும் பாடகி ஆவார். இந்தியத் திரைப்படத்துறையின் ஆரம்பகால பாடல்களில் அவர் இருந்தார், பெங்காலி சினிமாவின் முன்னணி நட்சத்திரமாக பிரபலமடைந்துள்ளார். அவர் விரைவாக பாடும் பாணியானது, கொல்கத்தாவின் திரையரங்குகளில் மிகப்பெரிய அளவில் பயன்படுத்தப்பட்டது.

சுயசரிதை
--------

கனன் தேவி, மேற்கு வங்காளம் ஹவுராவில் ஏப்ரல் 22, 1916இல் பிறந்தார். தனது சுயசரிதையான "சபாரி அமி நாமி" யில், கனன் தன் பெற்றோர்களாக கருதப்பட்டவர்கள் இரத்தின சந்திர தாஸ் மற்றும் ரஜோபாலா ஆகிய இருவரும் ஒன்றாக வாழ்ந்து வந்ததாக குறிப்பிட்டுள்ளார். அவரது வளர்ப்பு தந்தையான ரத்தன் சந்திர தாஸ், இறப்புக்குப் பிறகு கனனும் அவரது தாயாரும் தனித்து விடப்பட்டனர். சிலர், கனன்தேவி, ஹௌராஸ் செயிண்ட் ஏஞ்சல்ஸ் பள்ளியில் படித்தார் எனவும், ஆனால் படிப்பை முழுவதுமாக முடிக்கவில்லை எனவும் கூறுகின்றனர்.

அவரது நலம் விரும்பியான "காகா பாபு" என்று அவரால் அழைக்கப்பட்ட துளசி பானர்ஜி, அவரை மதன் *தியேட்டர்ஸ்*/ஜோதி *ஸ்டுடியோ*விற்கு அறிமுகம் செய்து வைத்தார். அப்போது கனனுக்கு வயது 10. 1926இல் வெளிவந்த "ஜெய்தேவ்" என்கிற படத்தில் ஒரு சிறு கதாபாத்திரத்தில் நடித்தார். அதைத் தொடர்ந்து, 1927இல் வெளிவந்த "சங்கராச்சார்யா" திரைப்படத்தில் நடித்தார். இதன் மூலமாக அவர் கனன் பாலா என்று அறியப்பட்டார்.

அவர் இந்திய திரைப்படத்தின் முக்கிய பிரமுகர்களான கே. எல். சைகல், பங்கஜ் முல்லிக், பிரமாதேஷ் பருவா, பஹரி சன்யால், சபி பிஸ்வாஸ் மற்றும் அசோக் குமார் ஆகியோருடன் பணிபுரிந்துள்ளார். கனன் தேவி அசோக் மைத்ரா என்பவரை திசம்பர் 1940இல் மணந்து கொண்டார். சில காரணங்களால் 1945இல் விவாகரத்து செய்தார். பின்னர் "ஹரிதாஸ் பட்டாச்சார்ஜி" என்பவரை 1949இல் மணந்து கொண்டார். இந்திய திரையுலகிற்கு தனது பங்களிப்புக்காக கனன் தேவி பெங்காலித் திரையுலகின் முதல் பெண்மணியாக பல விருதுகளைப் பெற்றார். விஷ்வாபாரதியின் கௌரவ பட்டம், 1968 ஆம் ஆண்டில் பத்மசிறீ மற்றும் 1976 ஆம் ஆண்டில் தாதாசாஹேப் பால்கே விருது போன்ற விருதுகளைப் பெற்றார்.

மேற்கோள்கள்
-----------

1. 1 2  Ashish Rajadhyaksha; Paul Willemen; Professor of Critical Studies Paul Willemen (10 July 2014). *Encyclopedia of Indian Cinema*. Routledge. பக். 88. பன்னாட்டுத் தரப்புத்தக எண்:978-1-135-94318-9.. பார்த்த நாள்: 28 February 2015.

வெளி இணைப்புகள்
---------------

விக்கிமீடியா பொதுவகத்தில்,  
 ***Kanan Devi***   
என்பதின் ஊடகங்கள் உள்ளன. 

* www.kanandevi.com
* ஐ.எம்.டி.பி இணையத்தளத்தில் கனன் தேவி
**வங்காளதேச கரும்பு ஆராய்ச்சி நிறுவனம்** (*Bangladesh Sugarcrop Research Institute*) என்பது, கரும்பு மற்றும் தொடர்புடைய தாவரங்கள் பற்றிய ஆராய்ச்சியை மேற்கொள்ளும் ஒரு தன்னாட்சி தேசிய ஆராய்ச்சி நிறுவனம் ஆகும். இது வங்காளதேசத்தின் பாப்னாவில் உள்ள இசுவர்தி உபாசிலாவில் அமைந்துள்ளது. இந்நிறுவனம் விவசாய அமைச்சகத்தின் கீழ் செயல்படுகிறது.

வரலாறு
------

1931ஆம் ஆண்டு டாக்காவில் கரும்பு நாற்றுப் பரிசோதனை நிலையம் நிறுவப்பட்டது. இது 1953-ல் கரும்பு ஆராய்ச்சி நிலையமாக மாற்றப்பட்டு வேளாண்மைத் துறையின் கீழ் வந்தது. வங்காளதேச சர்க்கரை மற்றும் உணவுத் தொழில்கள் கழகம் 1973இல் இந்த நிறுவனத்தின் பொறுப்பினை ஏற்றுக்கொண்டது. 1996ஆம் ஆண்டு வங்காளதேச கரும்பு ஆராய்ச்சி நிறுவனம் பாராளுமன்றத்தின் சட்டத்தின் மூலம் தன்னாட்சி நிறுவனமாக மாற்றப்பட்டது. இது பேரீச்சம்பழம் மற்றும் கரும்பு சாகுபடிக்குத் துணைபுரிகிறது.

படங்கள்
-------

* வங்காளதேச கரும்பு ஆராய்ச்சி நிறுவனத்தில் கரும்பு வயல்கள்வங்காளதேச கரும்பு ஆராய்ச்சி நிறுவனத்தில் கரும்பு வயல்கள்
* வங்காளதேச கரும்பு ஆராய்ச்சி நிறுவனத்தில் ஆராய்ச்சிக்கான கரும்புவங்காளதேச கரும்பு ஆராய்ச்சி நிறுவனத்தில் ஆராய்ச்சிக்கான கரும்பு
* வங்காளதேச கரும்பு ஆராய்ச்சி நிறுவனத்தின் முதன்மை வாயில்வங்காளதேச கரும்பு ஆராய்ச்சி நிறுவனத்தின் முதன்மை வாயில்

மேற்கோள்கள்
-----------

1. ↑  "Bangladesh Sugarcane Research Institute". *Banglapedia*. 15 October 2016 அன்று பார்க்கப்பட்டது.
2. ↑  "Jessore's signature date juice gets scarce". *The Daily Star*. 21 February 2016. .
3. ↑  "Power-sugar plant likely in the north". *The Daily Star*. 28 June 2010. .
**பரோடாவில்** உள்ள **கனநீர் ஆலை**, இந்திய கனநீர் வாரியத்தால் இயக்கப்படும் ஏழு கனநீர் ஆலைகளுள் ஒன்று. அணுமின் நிலையங்களிலும், அணு ஆராய்ச்சி மையங்களிலும் கனநீர் அதிக அளவில் தேவைப்படுகிறது. வளர்ந்து வரும் இதற்கான தேவைகளையும், வழங்கு முறையையும் ஒருங்கிணைக்கும் நோக்குடன் இந்தியாவில் கனநீர் வாரியம் இந்திய அணு சக்தித்துறையின் கீழ் அமைக்கப்பெற்றது. இந்த வாரியம் இந்தியாவில் முதன்முதலாக குஜராத் மாநிலத்தில் பரோடாவில் செயல்பட்டுவரும் குஜராத் உரத் தொழிற்சாலையின் (GSFC) வளாகத்தில் அமைத்தது.

பரோடாவில் அமைந்த கனநீர் ஆலை அம்மோனியா-ஐதரசன் பரிமாற்றத்தை அடிப்படையாகக் கொண்ட ஒற்றை வெப்ப பதனிடும் செய்முறையில் செயல்படுவதாகும். குஜராத் மாநில உர-ரசாயனத் தயாரிப்பு நிறுவனம் அம்மோனியா தயாரிக்கும் முறையை குறைந்த அழுத்தத்துடன் செயல் படும் செய்முறைக்கு மாற்றியமைத்ததன் விளைவால், இந்த கனநீர் ஆலையின் பணிகளை தற்காலிகமாக கைவிட வேண்டிய கட்டாயம் ஏற்பட்டது. அது வரை டியூட்டிரியம் தேவைகள் அம்மோனியாவை பிரித்தெடுக்கும் முறையில் கிடைக்கப்பெற்றது. பிறகு இந்திய வல்லுனர்கள் இந்த செய்முறையை மாற்றியமைத்து டியூட்டிரியம் தேவைகளை ஆலையின் பயன்படுத்தும் நீரில் இருந்தே பிரித்தெடுக்கும் முறையை கையாண்டு வெற்றி அடைந்தனர். அதனால் அம்மோனியா ஒரு சுமைகாவிவாயுவாக மட்டுமே தற்பொழுது பயன்படுகிறது. இப்படியாக உரத் தொழிற்சாலையின் பங்கில்லாமலேயே இந்த கனநீர் ஆலையை செயல் படுத்தும் தொழில் நுட்பத்தை இந்தியர்கள் பயன்படுத்துவதில் வெற்றி கண்டனர்.

மேற்கோள்கள்
-----------

1. ↑  ^  பரணிடப்பட்டது 2012-02-25 at the வந்தவழி இயந்திரம்
2. ↑  ^  பரணிடப்பட்டது 2009-10-22 at the வந்தவழி இயந்திரம்

| * பா
* உ
* தொ
இந்தியாவில் அணுசக்தி |
| --- |
| அணுமின் நிலையங்கள் | கைகா **·** ஹெச். பி. என். ஐ **·**  கக்ரபார் **·**  கூடங்குளம் **·**  கல்பாக்கம் **·**  கோட்டா **·**  தாராப்பூர்  **·**  நரோரா  |
| அணு ஆராய்ச்சி | பார்க் **·**  சைரஸ் **·**  துருவா  **·**  கமினி **·**  இந்திரா காந்தி அணு ஆராய்ச்சி மையம் (IGCAR) **·**  பிளாசுமா ஆராய்ச்சி நிறுவனம் **·**  கனநீர் வாரியம் **·**  வேறுபடு ஆற்றல் சுழல்முடுக்கி மையம் **·**  கல்பாக்கம் அணுக்கரு மீள்உருவாக்கு நிலையம் |
| அமைப்புகள் | இந்திய அணுசக்திப் பேரவை **·**  அணுசக்தி கட்டுப்பாட்டு வாரியம்(AERB) **·**  அணு சக்தித்துறை **·**  இந்திய அணுசக்திக் கழகம் **·**  இந்திய கதிரியக்க ஓரிடத்தனிம தொழிநுட்ப வாரியம்  **·**  பாவினி  **·**  அணு ஆற்றலுக்கு எதிரான மக்கள் போராட்டம் |
| அணுகுண்டு சோதனைகள் | சிரிக்கும் புத்தர் **·** சக்தி நடவடிக்கை |
| ஏனைய தலைப்புகள் | இந்திய ஆற்றல் கொள்கை **·**  இந்திய அமெரிக்க உடன்பாடு  **·**  மூன்று கட்டத் திட்டம் **·**  விரிவாக்கத் திட்டங்கள் |
| இந்தியாவின் மின்சாரத்துறை **·**  இந்தியாவின் காற்றுத் திறன் துறை **·**  இந்தியாவின் சூரிய ஆற்றல் துறை |
**வண்ணார பரதேசி சுவாமிகள்** என்பவர் என்பவர் புதுச்சேர் வில்லியனூரில் வாழ்ந்த சித்தராவார். இவர் வள்ளலார் இராமலிங்க அடிகளின் சமகாலத்தில் வாழ்ந்தார். வில்வக்காட்டில் வாழ்ந்து வந்தார். இவர் நவகண்ட யோகத்தினை செய்கையில் கை, காலென உறுப்புகள் தனித்தனியாக கிடப்பதை பார்ததவர்கள் பயந்து போனார்கள். அவர்கள் சென்று ஊர் மக்களை அழைத்து வரும்போது, வண்ணாரப் பரதேசி சுவாமிகள் முழு உடலுடன் இருந்தார். இவர் வாழ்ந்த வில்வக் காடானது வில்லிலியனூர் என்று அழைக்கப்படுகிறது.

அதன் பிறகு பரதேசி சித்தரை வணங்கிவந்தனர். மீனவர்கள் இவரை வணங்கியப் பின்னே வியாபாரத்திற்கு சென்றார்கள். இவர் மண்ணை எடுத்து தந்தால் அன்றைக்கு மீன்கள் அனைத்தும் விற்பனையாகிவிடும். நோயுற்ற மக்களுக்கு மண் பூசி குணப்படுத்தியுள்ளார்.

இவர் மறைந்ததும், இவரது சமாதியில் லிங்கத்தினை பிரதிஸ்டை செய்து வழிபட்டு வருகின்றனர்.

சமாதி
-----

பரதேசிச் சித்தர் சமாதி புதுச்சேரி மாநிலத்தின் வில்லியனூர் அருகே ஒதியம்பட்டு எனுமிடத்தில் அமைந்துள்ளது.

ஆதாரங்கள்
---------

1. 1 2 3 4 5 6 7  "காப்பகப்படுத்தப்பட்ட நகல்". 2013-01-07 அன்று மூலம் பரணிடப்பட்டது. 2016-08-26 அன்று பார்க்கப்பட்டது.
2. ↑
வண்ணத்துப்பூச்சித் தேற்றம்
யூக்ளீடிய வடிவவியலின் முக்கிய முடிவான **வண்ணத்துப்பூச்சித் தேற்றத்தின்** (*butterfly theorem*) கூற்று::p. 78

ஒரு வட்டத்தின் நாண் *PQ* இன் நடுப்புள்ளி *M*; இந்த நடுப்புள்ளிவழியே வட்டத்திற்கு மேலும் இரு நாண்கள் *AB*, *CD* வரையப்படுகின்றன; *AD*, *BC* இரண்டும் நாண் *PQ* ஐ வெட்டும் புள்ளிகள் முறையே *X*, *Y* எனில், *XY* இன் நடுப்புள்ளி *M* ஆக இருக்கும். .

நிறுவல்
-------

வண்ணத்துப்பூச்சித் தேற்றத்தின் நிறுவல்
*X* புள்ளியிலிருந்து *AM*, *DM* கோடுகளுக்கு வரையப்பட்ட செங்குத்துக்கோடுகள் முறையே *XX′*, *XX″*; *Y* புல்ளியிலிருந்து *BM*, *CM* கோடுகளுக்கு வரையப்படும் செங்குத்துக்கோடுகள் முறையே *YY′*, *YY″*.

வடிவொத்த முக்கோணங்களின் பண்பின்படி: 

{\displaystyle \triangle MXX'\sim \triangle MYY'\implies {MX \over MY}={XX' \over YY'},}
{\displaystyle \triangle MXX''\sim \triangle MYY''\implies {MX \over MY}={XX'' \over YY''},}
{\displaystyle \triangle AXX'\sim \triangle CYY''\implies {XX' \over YY''}={AX \over CY},}
{\displaystyle \triangle DXX''\sim \triangle BYY'\implies {XX'' \over YY'}={DX \over BY}.}
மேலுள்ள நான்கு முடிவுகள் மற்றும் வெட்டும் நாண்கள் தேற்றத்தின்படி:

{\displaystyle \left({MX \over MY}\right)^{2}={XX' \over YY'}{XX'' \over YY''},}
{\displaystyle {}={AX\cdot DX \over CY\cdot BY},}
{\displaystyle {}={PX\cdot QX \over PY\cdot QY},}
{\displaystyle {}={(PM-XM)\cdot (MQ+XM) \over (PM+MY)\cdot (QM-MY)},}
{\displaystyle {}={(PM)^{2}-(MX)^{2} \over (PM)^{2}-(MY)^{2}},} (*PM* = *MQ*).
{\displaystyle {(MX)^{2} \over (MY)^{2}}={(PM)^{2}-(MX)^{2} \over (PM)^{2}-(MY)^{2}}.}
குறுக்குப் பெருக்கல் செய்ய:

{\displaystyle {(MX)^{2}\cdot (PM)^{2}-(MX)^{2}\cdot (MY)^{2}}={(MY)^{2}\cdot (PM)^{2}-(MX)^{2}\cdot (MY)^{2}}.}
இருபுறமுமுள்ள பொது உறுப்பான {\displaystyle {-(MX)^{2}\cdot (MY)^{2}}} ஐ நீக்க:

{\displaystyle {(MX)^{2}\cdot (PM)^{2}}={(MY)^{2}\cdot (PM)^{2}},}
MX, MY, PM மூன்றும் நேர்ம மெய்யெண்கள் என்பதால்:

*MX* = *MY*
அதாவது *M*, *XY* இன் நடுப்புள்ளி.

வீழ்ப்பு வடிவவியலைப் பயன்படுத்தும் ஒரு நிறுவல் உள்ளிட்ட வேறு நிறுவல்களும் இத்தேற்றத்துக்கு உள்ளன.

வரலாறு
------

1803 ஆம் ஆண்டில் வண்ணத்துப்பூச்சித் தேற்றத்தின் நிறுவல் அறியப்படவேண்டும் என கணிதவியலாளர் வில்லியம் வாலசு கூறினார். 1804 இல் மூன்று நிறுவல்கள் வெளியிடப்பட்டன. 1805 இல் கணிதவியலாளர் வில்லியம் எர்செல், வில்லியம் வாலசுக்கு எழுதிய கடிதத்தில் இத்தேர்றத்தின் நிறுவலைக் காணவேண்டுமெனக் கூறினார். 1814 ஆம் ஆண்டில் மீண்டும் இதே கோரிக்கை ரெவரன்சு. தாமசு இசுக்கர் (Rev. Thomas Scurr) என்பவரால் எழுப்பப்பட்டது.

மேற்கோள்கள்
-----------

1. ↑  Johnson, Roger A. *Advanced Euclidean Geometry*, Dover Publ. 2007 (orig. 1929).
2. ↑  , problem 8.
3. ↑  Martin Celli, "A Proof of the Butterfly Theorem Using the Similarity Factor of the Two Wings", *Forum Geometricorum* 16, 2016, 337–338.
4. ↑  William Wallace's 1803 Statement of the Butterfly Theorem, cut-the-knot, retrieved 2015-05-07.

வெளியிணைப்புகள்
---------------

விக்கிமீடியா பொதுவகத்தில்,  
 ***Butterfly theorem***   
என்பதின் ஊடகங்கள் உள்ளன. 

* The Butterfly Theorem at cut-the-knot
* A Better Butterfly Theorem at cut-the-knot
* Proof of Butterfly Theorem at PlanetMath
* The Butterfly Theorem by Jay Warendorff, the Wolfram Demonstrations Project.
* Weisstein, Eric W. "Butterfly Theorem", *MathWorld*.
பாஞ்சால தேசம் பாஞ்சால தேசம்
**பாஞ்சாலதேசம்**  கோசலதேசத்திற்கு வடமேற்கிலும், குருதேசம், பாஹ்லிகதேசத்திற்கு நேர்கிழக்கிலும், இமயமலையின் **தரணசு** தலத்திற்கு வடக்கிலிருந்து தெற்கில் தாழ்த பூமியில் விசாலமாகப் பரவி இருந்த தேசம்.

இருப்பிடம்
----------

இந்த தேசமானது, சூரசேனதேசம் போன்றே மண் அமைப்புடையது. இமயமலையை அடுத்து இருப்பதால் குளிர், மழை, பனி எப்பொழுதும் விடாமல் பெய்து கொண்டே இருக்கும்.இது கற்பாறையும், மண்ணும் கலந்த பூமியாக இருக்கும்.

பருவ நிலை
---------

இமயமலயின் நடுபாகத்தில் உருவாகும் சரயூநதி, தமசாநதி, கங்காநதி என்னும் இம்மூன்றின் நீர் ஏறிப்போவதற்கு தகுந்த பூமி, குளிர், மழை விடாமல் மாதம் மும்மாரி மழை பெய்துகொண்டே இருக்கும்.

மலை, காடு, விலங்குகள்
---------------------

இந்த தேசத்தின் வடக்கில் உள்ள இமயமலையின் சிறு மலைத்தொடர்களே தெற்கு நோக்கி ஓங்கி நின்று பெரிய மலைகளாக நான்குபுறமும், சிறுமலைகளும், சிறிய காடுகளும், அவைகளில் கருங்குரங்கு, பெரிய மலைப்பாம்பு, கரடி, பன்றி, புலி, யானை ஆகிய கொடிய விலங்குகள் அதிகமாக இருக்கும். இந்த தேசத்தின் பூமிவளம் மிகவும் நன்மையானபடியால் வளம் நிறைந்த தோட்டங்கள் சூழ்ந்த பகுதியாக இருக்கும்.

நதிகள்
------

இந்த தேசத்தின் மேற்குபாகத்தில் செழிப்பான பகுதியில் கங்கைநதியும், இதற்கு கிழக்கில் **தமசா** நதியும், **காஞ்சனாசம்** என்னும் மலையிலிருந்து **காஞ்சனாசி** என்ற நதியும் ஓடுகிறது. ஹரித்துவார் என்னும் நகருக்கு நேர்தெற்கில் **கபிலா** என்ற நதி ஓடி **காஞ்சனாசி** நதியுடன் சேர்ந்து கங்கையுடன் இணைகிறது.

விளைபொருள்
----------

இந்த தேசத்தில் நெல், கோதுமை, கரும்பு முதலியனவும், தாமிரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

நகரம்
-----

இந்த **பாஞ்சாலதேசத்தின்** வட எல்லையில்தான் மாயா என்னும் ஒரு பெரிய நகரமுள்ளது. இது புராணகாலத்தில் ஹரித்துவார் என்றும் அழைக்கப்படுகிறது. இங்கு **பத்ரிகாசிரமம்** என்னும் பத்ரி நாராயணனுடைய கோவிலும் உள்ளது.

இவற்றையும் பார்க்கவும்
----------------------

* ஹரித்துவார்

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. 1 2 3  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் -110 -
Displacements resulting from various decay modes of a radionuclide. Horizontal axis: atomic number Z. Vertical axis: neutron number N
அணுக்கருவியலில் **கதிரியக்க இடப்பெயர்ச்சி விதி** (*law of radioactive displacements*) அல்லது **பாஜன்சு-சாடி விதி** (*Fajans and Soddy law*) என்பது கதிரியக்கத்தின் போது தனிமங்களின் அணுக்கரு மாற்றம் நிகழவை வரையறுக்கும் விதி ஆகும். பிரடெரிக் சாடி, காசிமிர் பாயன்சு ஆகியோர் தனித்தனியே 1913 ஆம் ஆண்டில் இவ்விதியைக் கண்டுபிடித்தனர்.

ஒரு குறிப்பிட்ட வகை கதிரியக்கத்தின் போது எவ்வகையான தனிமம், மற்றும் ஓரிடத்தான் தோற்றுவிக்கப்படுகின்றன எனபதை இவ்விதி கூறுகிறது:

* அல்ஃபா சிதைவு ஒன்றின் போது, அதாவது, கதிரியக்கமுடைய தனிமங்கள் α துகள் ஒன்றினை உமிழும் போது அது தனிம அட்டவணையில் இரு கட்டம் பின் செல்லும். அதன் அணு எண் ஆனது 2 ஆலும், திணிவெண் 4 ஆலும் குறைகிறது, எ+கா:

{\displaystyle {}\_{92}^{238}{\text{U}}\to {}\_{90}^{234}{\text{Th}}}
* பீட்டா சிதைவு ஒன்றின் போது, அதன் திணிவெண் மாறாமல், அணுவெண் 1 ஆல் கூடி, தனிம அட்டவணையில் ஒரு கட்டம் முன் செல்லும். எ+கா:

{\displaystyle {}\_{82}^{212}{\text{Pb}}\to {}\_{83}^{212}{\text{Bi}}}
* பாஜன்சு, சாடி ஆகியோர் இவ்விதியை 1913 இல் முன்மொழிந்த காலத்தில் β− சிதைவு மட்டுமே (இலத்திரன் உமிழ்வு) கண்டுபிடிக்கப்பட்டிருந்தது. பின்னர், 1930களில், β+ சிதைவு (பொசித்திரன் உமிழ்வு) கண்டுபிடிக்கப்பட்டது, இதன் போது அணுவெண் 1 ஆல் குறைகின்றது, எ+கா:

{\displaystyle {}\_{7}^{13}{\text{N}}\to {}\_{6}^{13}{\text{C}}}

மேற்கோள்கள்
-----------

1. ↑  Kasimir Fajans, "Radioactive transformations and the periodic system of the elements". Chemische Berichte|Berichte der Deutschen Chemischen Gesellschaft, Nr. 46, 1913, p. 422–439
2. ↑  Frederick Soddy, "The Radio Elements and the Periodic Law", Chem. News, Nr. 107, 1913, p.97–99
**பிரீனே** ( *Priene*, பண்டைக் கிரேக்கம்: Πριήνη *Priēnē*; துருக்கியம்: Prien) என்பது பண்டைய கிரேக்க நகரமான ஐயோனியா (மற்றும் ஐயோனியன் கூட்டமைப்பின் உறுப்பினர்) மைக்கேலின் செங்குத்து சரிவின் அடிவாரத்தில், சுமார் 6 கிலோமீட்டர்கள் (3.7 mi) ) தொலைவில், மாயண்டர் நதியின் போக்கிற்கு வடக்கே (இப்போது Büyük Menderes அல்லது "பிக் மேண்டர்" என்று அழைக்கப்படுகிறது) அமைந்துள்ளது. இது பண்டைய அந்தியாவிலிருந்து 67 கிலோமீட்டர் (42 மை) தொலைவிலும், பண்டைய அனியோனிலிருந்து 15 கிலோமீட்டர் (9.3 மைல்) தொலைவிலும், பண்டைய மிலேட்டசிலிருந்து 25 கிலோமீட்டர் (16 மைல்) தொலைவிலும் இருந்தது. இந்த நகரம் கடல் கடற்கரையில் உருவாக்கப்பட்டது. இது கடல் மட்டத்திலிருந்து 380 மீட்டர் (1,250 அடி) உயரம் வரை செங்குத்தான சரிவுகள் மற்றும் அதன்மேல் உருவாக்கப்பட்டது. பல நூற்றாண்டுகளாக வளைகுடாவில் வந்து படிந்த ஆற்று வண்டல் காரணமாக, நகரம் இப்போது கடற்கரையில் இருந்து தள்ளி உள்நாட்டுப் பகுதியாகி உள்ளது. இது துருக்கியின் அய்டன் மாகாணத்தின் சோக் மாவட்டத்தில் உள்ள நவீன கிராமமான குல்லுபாஹே டுரூனுக்கு மேற்கே சற்று தொலைவில் அமைந்துள்ளது.

பிரீனே உயர்தர எலனியக் கலை மற்றும் கட்டிடக்கலையின் தளமாக அறியப்படுகிறது. தீபகற்பமான இப்பகுதியில் இரண்டு துறைமுகங்கள் இருந்ததாக நம்பப்படுகிறது. இந்த நகரமானது ஒப்பீட்டளவில் வரையறுக்கப்பட்ட அளவு கொண்டதன் காரணமாக பிரைன் எப்போதும் பெரிய அளவில் அரசியல் முக்கியத்துவம் கொண்டதாக இருக்கவில்லை. ஏனெனில் நான்கிலிருந்து ஐந்தாயிரம் மக்கள் இப்பகுதியில் வசித்துவந்தனர் என்று நம்பப்படுகிறது. நகரம் நான்கு மாவட்டங்களாக பிரிக்கபட்டிருந்தது. முதலில் அரசியல் மாவட்டம், இது *பொலியூட்டிரியன்* மற்றும் *பிரிடேனியன்* ஆகியவற்றைக் கொண்டது. அடுத்து நாடகம் கொண்ட பண்பாட்டு மாவட்டம், இது அகோராவை கொண்டிருந்தது. அடுத்து வணிக மாவட்டம். இறுதியாக சமயம் சார்ந்த மாவட்டம், இதில் சியுசு, டிமிடர் மற்றும் மிக முக்கியமாக, அதீனா கோயில் ஆகியவற்றுக்கு அர்ப்பணிக்கப்பட்ட சிற்றாலயங்களைக் கொண்டு இருந்தது.

குறிப்புகள்
-----------

1. ↑  Grant, Michael (1986). *A Guide to the Ancient World*. New York: Barnes & Noble, Inc.. பக். 523–524. பன்னாட்டுத் தரப்புத்தக எண்:0-7607-4134-4. .
**தமிழ்நாடு அரசு ஊழியர்களை வகைப்படுத்தல்**: (Classification of Government Employees) அரசு ஊழியர்கள்/ஆசிரியர்களுக்கு வழங்கப்படும் தர ஊதியத்தை (Grade Pay) அடிப்படையாகக் கொண்டு அரசு ஊழியர்கள், அலுவலர்கள் மற்றும் ஆசிரியர்களை கீழ்கண்டவாறு வகைப்படுத்துகிறது..

1. தர ஊதியம் (Grade Pay) ரூபாய் 6,600ம் அதற்கு மேலும் பெறும் அரசு அலுவலர்களை வகை l (கிரேடு) என்றும், (முன்பு A Class)
2. தர ஊதியம் ரூபாய் 4,400 முதல் 6,600க்குள் பெறும் அரசு அலுவலர்கள்/ஆசிரியர்களை வகை II (கிரேடு) என்றும், ( முன்பு B Class)
3. தர ஊதியம் ரூபாய் 4,400க்கு கீழ் பெறும் அரசு ஊழியர்கள்/ஆசிரியர்களை வகை III & lV (கிரேடு) என்றும் பிரிக்கப்படுகிறது.

(முன்பு C & D Class).

உண்மை நகல் எனச் சான்று செய்யும் அதிகாரம்
----------------------------------------

01-01-1996 முதல் ரூபாய் 9,300/-ம் அதற்கு மேலும் அடிப்படை ஊதியம் (Basic Pay) பெறும் அரசு அலுவர்கள் மற்றும் ஆசிரியர்கள், அனைத்து சான்றிதழ்களுக்கு உண்மை நகல் என கையொப்பமிட்டு சான்று (Attestation) செய்யும் அதிகாரம் அரசு வழங்கி இருந்தது.. தற்போது இவ்வதிகாரம், 01-01-2006 முதல் தர ஊதியம் (Grade Pay) ரூபாய் 4,500/-ம் அதற்கு மேலும் பெறுபவர்களுக்கு மட்டுமே உண்டு..

மேற்கோள்கள்
-----------

1. ↑   Classification of Employees (Government Order No. 296 Finace (Allowance) Department, dated 13-07-2009
2. ↑  தமிழக அரசாணை எண் 71, ( P & AR) நாள் 05-02-1996
3. ↑

வெளி இணைப்புகள்
---------------

*

இதனையும் காண்க
--------------

* ஓய்வூதியம் (இந்தியா)
* பணிக்கொடை (தமிழ்நாடு அரசு)
* குடும்ப ஓய்வூதியம் (இந்தியா)
* ஓய்வூதியர்
* ஓய்வூதியர் குடும்ப பாதுகாப்பு நிதி
* தமிழ்நாடு அரசு ஊழியருக்கான நடத்தை விதிகள்
**ழூல் வேர்ண்** (ஜூல் வேர்ண்; *Jules Verne*; பெப்ரவரி 8, 1828 – மார்ச் 24 1905) ஒரு பிரெஞ்சு அறிபுனை எழுத்தாளர். அறிபுனை இலக்கியத்தின் தந்தையர் என்று கருதப்படும் இருவருள் ஒருவர். (மற்றவர் ஹெச். ஜி. வெல்ஸ்). விண்வெளிப் பயணம், விமானப் பயணம், நீர்மூழ்கிகள் போன்றவை கண்டுபிடிக்கப்படும் முன்பே வேர்ண் தனது புதினங்களில் அவற்றைப் பற்றி விரிவாக எழுதியுள்ளார். பிரெஞ்சு மொழியில் எழுதப்பட்ட இவரது படைப்புகள் பல மொழிகளில் மொழிபெயர்க்கப்பட்டுள்ளன. அகதா கிறிஸ்டிக்கு அடுத்தபடியாக மிக அதிகம் மொழிபெயர்க்கப்பட்ட எழுத்தாளர் இவரே. இவரது படைப்புகளில் பல திரைப்படங்களாக எடுக்கப்பட்டுள்ளன. இவரது நினைவாக 2008ம் ஆண்டு ஏவப்பட்ட ஒரு விண்கலத்துக்கு ழூல் வேர்ண் என்று பெயரிடப்பட்டுள்ளது.

குறிப்பிடத்தக்க படைப்புகள்
--------------------------

* *Voyage au centre de la terre*, 1864 (வொயாஃழ் ஒ சாந்த்ர டெ ல தெர் 1864)- நில உலகின் நடுவுக்குச் செலவு
* *De la terre à la lune*, 1865 ( டி ல தெர் அ லா லூன்) - நில உலகில் இருந்து நிலாவுக்கு.
* *Vingt mille lieues sous les mers*, 1869 (வெ(ன்) மீல் லியூ சூ லெ மெர், 1869) - கடல்களுக்கு அடியில் இருபதாயிரம் லீகுகள்.
* *Le tour du monde en quatre-vingts jours*, 1874 (லெ டு டி மான் அன் கேஅத்ர-வேன் ஃழூர்) - எண்பது நாட்களில் உலக உலா, 1872
* *L'Île mystérieuse*, 1874 (லீல் மிசுடெரியூசு) - மாயத்தீவு, 1974.

மேற்கோள்கள்
-----------

1. ↑  Unesco. "Most Translated Authors of All Time". *Index Translationum*. 2012-02-28 அன்று மூலம் பரணிடப்பட்டது. 2008-11-08 அன்று பார்க்கப்பட்டது.

இவற்றையும் பார்க்க
------------------

சிக்கலான விஷயத்தை எளிய மொழியில் சொல்லும் கலையைஹெட்செல் எனும் பதிப்பாளர் சொல்லித்தந்தார் ;சந்தோஷமான முடிவுகளையும் வைக்க அவர் அறிவுரை தந்தார் .அப்படியே செய்தார் இவர் ; நிலவுக்கு பூமியில் இருந்து போவதாக அப்பொழுதே கதை எழுதினார் .

நூல்கள்
-------

அவரின் நூல்கள் உலக அளவில் அகதா கிறிஸ்டிக்கு அடுத்தபடியாக அதிக மொழிகளில் மொழிபெயர்க்க பட்டுள்ளது. பூமியில் இருந்து வான்நோக்கி ஒரு மனிதன் எழுகிற சிலை அவரின் நினைவிடத்தில் இருக்க நீங்காத்துயில் கொண்டிருக்கிறார் அவர். முடிவில்லா அற்புதங்களை நோக்கிய தேடல்கள் என்றைக்கும் மனித குலத்தை முன்னணியில் வைத்திருக்கும் என்றார் அவர் .".தங்க எரிமலை "எனும் அவரின் நூலின் தலைப்பை போலவே சாகசத்தை பொற்குழம்பு போல - உமிழ்ந்த அவரின் பிறந்தநாள் இன்று.

வெளி இணைப்புகள்
---------------

ஜூல்ஸ் வெர்னே புனைகதை எழுத்தாளர் பிறந்த தின சிறப்பு பகிர்வு 
[*தொடர்பிழந்த இணைப்பு*] விகடன்

விக்கிமீடியா பொதுவகத்தில்,  
 ***ஜூல் வேர்ண்***   
என்பதின் ஊடகங்கள் உள்ளன.
**மேலப்பாட்டம் திரிபுராந்தீஸ்வரர் கோயில்** தமிழ்நாட்டில் திருநெல்வேலி மாவட்டம், மேலப்பாட்டம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் திரிபுராந்தீஸ்வரர், சௌந்திரவள்ளிஅம்மாள் சன்னதிகளும், மகாகணபதி, சுப்பிரமணிய சுவாமி வள்ளி, தெய்வானை அம்மாள், தட்சிணாமூர்த்தி, சண்டிகேஸ்வரர் ஐயப்ப சாஸ்தா உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மாசி மாதம் சிவராத்திரி முக்கிய திருவிழாவாக நடைபெறுகிறது. மார்கழி மாதம் திருவாதிரை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஆலன் லாவர்ன் பீன்** (**Alan LaVern Bean,** 15, மார்ச் 1932 –  26, மே 2018) என்பவர்  அமெரிக்க கடற்படை அதிகாரி மற்றும் சோதனை ஓட்ட  விமானி, வானூர்தி பொறியியலாளர், வான்வெளி பொறியாளர் மற்றும் நாசா விண்வெளி வீரர் ஆவார்; மேலும் இவர் சந்திரனில் நடந்த நான்காவது நபர் ஆவார். இவர் விண்வெளி வீரர் குழு 3 வின் வின்வெளி வீரராக 1963 இல் நாசாவால்  தேர்ந்தெடுக்கப்பட்டார்.

அதன் தொடர்ச்சியாக இரண்டு முறை விண்வெளிக்குப் பயணம் செய்த ஆலன், முதல் விண்வெளி பயணத்தை அப்பல்லோ 12 இல் மேற்கோண்டவர்,   1969ம் ஆண்டு நவம்பர் 19ம் தேதி தன் 37 ஆம் வயதில் சந்திரனில் இறங்கி நடந்தார். இதன் மூலம் சந்திரனில் நடந்த 4வது விண்வெளி வீரர் என்ற பெருமை இவருக்குக் கிடைத்தது.சந்திரனில் 31 மணி நேரம் இருந்த இவர், அங்குள்ள பாறைகள், மண் போன்றவற்றை ஆய்வுக்காக சேகரித்து பூமிக்குக் கொண்டு வந்தார். இவர் தனது இரண்டாவது மற்றும் இறுதி விண்வெளிப் பயணத்தை  1973 இல் ஸ்கைலேப் விண்வெளி நிலையத்துக்குச் சென்றார். 1975 இல் ஐக்கிய அமெரிக்கக் கடற்படையில் இருந்தும் பின்னர், 1975 இல் நாசாவில் இருந்தும் ஓய்வு பெற்றார். அதன்பிறகு கேன்வாசில் ஓவியங்கள் வரைவதில் பெரும்பாலான நேரத்தை கழித்து வந்தார். இவர் தன் சொந்த அனுபவங்கள்,  விண்வெளி,  அப்பல்லோ திட்டத்தில் அவருடன் இருந்த சக விண்வெளி வீரர்கள் போன்றோரை வரைந்துள்ளார்.   அப்போலோ 12 இல் சென்ற குழுவில் கடைசியாக உயிர்வாழ்ந்தவர் இவர் ஆவார்.

மேற்கோள்கள்
-----------

1. ↑  Joachim Becker. "Alan Bean - EVA experience".
2. ↑  "உலகின் 4-வது விண்வெளி வீரராக நிலவில் இறங்கிய ஆலன் பீன் மரணம்". *செய்தி*. தி இந்து தமிழ். 28 மே 2018. 1 சூன் 2018 அன்று பார்க்கப்பட்டது.
**பிரீத்தி ஜங்யானி** (Preeti Jhangiani) 1980 ஆகஸ்ட் 18 இல் பிறந்த விளம்பர நடிகை மற்றும் திரைப்பட நடிகை ஆவார். அவர் "மொஹப்படின்" (2000) மற்றும் "ஆவரா பாகல் தீவானா" (2002) போன்ற படங்களில் தோன்றியதற்காக அறியப்படுகிறார்.

சுயசரிதை
--------

பிரீத்தி ஜங்யானி மும்பை சிந்தி குடும்பத்தைச் சேர்ந்தவர் ஆவார்.. இவர் முதலில் ராஜ்ஸ்ரீ புரொடக்சன்ஸ் வெளியிட்ட "யே ஹே பிரேம்" என்ற இசைத் தொகுப்பில் நடிகர் அப்பாஸுடன் நடித்தார், இதில் கோலா கரடியின் உருவம் பயன்படுத்தப்பட்டது மிகப் பெரிய வரவேற்பைப் பெற்றது. அதன் பிறகு, இவர் நிர்மா சந்தன சோப் விளம்பரங்கள் மற்றும் பல்வேறு விளம்பரங்களிலும் தோன்றினார்.

இவரது முதல் மலையாளத் திரைப்படம் நடிகர் குஞ்சாக்கொ போபனுடன் "மழவில்லு" என்ற திரைப்படத்தின் மூலம் அமைந்தது. மேலும் நடிகர் பவண் கல்யானுடன் "தம்முடு" மற்றும் நடிகர் பாலகிருஷ்ணாவுடன் "நரசிம்மநாயுடு" போன்ற இரு தெலுங்கு மொழிப் திரைப்படங்களிலும் நடித்துள்ளார். "மொஹப்படின்" (2000) என்ற பாலிவுட் திரைப்படத்தின் மூலம் இந்தித் திரையுலகில் அறிமுகமானார். இவரது அடுத்த இந்திப் படம் "ஆவரா பாகல் தீவானா" (2002) ஒரு நகைச்சுவைப் படமாகும். "சஜ்னா வே சஜ்னா" மற்றும் "பிக்கர் பாய் சென்டிமென்டல்" போன்ற பஞ்சாபித் திரைப்படங்களிலும் நடித்துள்ளார்.
அவரது சமீபத்திய வெளியீடான ராஜஸ்தானி திரைப்படம் "டவ்டோ தி சன்லைட்"டிற்காக ராஜஸ்தான் சர்வதேச திரைப்பட விழாவில் இவருக்கு சிறந்த நடிகை விருது கிடைத்தது. மற்றும் ராஜஸ்தான் திரைப்பட விழாவில் சிறந்த நடிகைக்கான சிறப்பு ஜூரி விருதை வென்றது, திரைப்படம் மிகப் பெரிய வெற்றி பெற்றது. சமீபத்தில் அவர் தி புஷ்கர் லாட்ஜில் தோன்றினார். இவர் தனது திருமணம் மற்றும் தாய்மைக்குப் பிறகு திரைப்படத் துறைக்கு மீண்டும் வருவதாக ப்ரீத்தி 2012 ல் குறிப்பிட்டார்.

சொந்த வாழ்க்கை
--------------

இவர் கோபிந்த் ஜங்யானி மற்றும் மேன்கா ஜங்யானி ஆகிய இருவருக்கும் மகளாவார். 2008 மார்ச் மாதம் 23 ஆம் தேதி நடிகர் பர்வீன் தபாஸை திருமணம் செய்து கொண்டார். இவருக்கு 2011 ஏப்ரல் 11 அன்று ஜெய்வீர் என்ற முதல் மகன் பிறந்தான், பின்னர் , 2016 செப்டம்பர் 27 அன்று தேவ் என்ற இரண்டாவது மகன் பிறந்தான். மும்பையில் உள்ள பாந்த்ராவில் அவரது குடும்பத்தினர் வசிக்கின்றனர்.

குறிப்புகள்
-----------

1. ↑  Leena Mulchandani, ET Bureau (2009-07-11). "Sindhi film industry striving hard to revive fading culture - Page 2 - Economic Times". Articles.economictimes.indiatimes.com. 2014-08-05 அன்று பார்க்கப்பட்டது.
2. ↑  "Preeti Jhangiani wins best actor award for 'Taawdo' at RIFF - Times of India".
3. ↑  "DPK NEWS". *dpknewsindia.com*. 2017-11-07 அன்று மூலம் பரணிடப்பட்டது. 2019-03-05 அன்று பார்க்கப்பட்டது.
4. ↑  "पुष्कर लॉज फिल्म की शूटिंग शुरू". 16 November 2017.
5. ↑  "पद्मावती विवाद पर बाेली ये एक्ट्रेस- फिल्म नहीं देखी, अभी कुछ कहना जल्दबाजी". 22 November 2017.
6. ↑  "Preeti Jhangiani to make a comeback". 14 June 2012. .

வெளி இணைப்புகள்
---------------

விக்கிமீடியா பொதுவகத்தில்,  
 ***பிரீத்தி ஜங்யானி***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் Preeti Jhangani
கன்னியாகுமரியில் உள்ள திருவள்ளுவர் சிலை
**சிலை** (*statue*) என்பது ஒரு நபரையோ, பொருளையோ அல்லது ஒரு செயலையோ அதன் உருவத்தை நினைவில் வைப்பதற்காக உருவாக்கப்படும் மாதிரி ஆகும்.

தத்ரூப சிற்ப விலங்குகள்
-----------------------

நோவாவின் பேழை (ஹொங்கொங்) இல் உள்ள தத்ரூப சிற்பச் சிவிங்கிகள்
தத்ரூப சிற்ப விலங்குகள் (*Life-sized sculptures of exotic animals*) என்பன ஒரு விலங்கின் தோற்ற உருவத்தின் அதே அளவிலும், அதே நிறத்திலும் (காண்போரை உண்மை விலங்குகளா என சந்தேகிக்கும் வண்ணம்) உயிருள்ள விலங்குகள் போன்றே உருவாக்கப்படும் சிற்பங்களாகும். இவ்வாறான தத்ரூப சிற்ப விலங்குகளை உருவாக்கி காட்சிப்படுத்தப்பட்டிருக்கும் இடங்கள் உலகில் பல உள்ளன.

அவற்றில் ஹொங்கொங்கில் நோவாவின் பேழை உருவாக்கப்பட்டிருக்கும் இடம் முதன்மையான இடங்களில் ஒன்றாகும்.

இவற்றையும் பார்க்கவும்
----------------------

* தமிழர் சிற்பக்கலை
* பஞ்சலோக சிலைகள்
* வெண்கலச் சிலை வார்ப்பு

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***சிலை*** |

விக்கிமீடியா பொதுவகத்தில்,  
 ***Statues***   
என்பதின் ஊடகங்கள் உள்ளன.
**ழீன் பி. புரோதீ** *(Jean P. Brodie)* ஒரு பிரித்தானிய வானியற்பியலாளர் ஆவார்.இவர் சாந்தா குரூசில் உள்ள கலிபோர்னியா பல்கலைக்கழகத்தில் வானியல், வானியற்பியல் துறையில் பேராசிரியராகவும் இலிக் நோக்கீட்டகத்தில் வானியலாளராகவும் உள்ளார்.

கல்வி
-----

இவர் இலண்டன் பல்கலைக்கழகத்தில் இளம் அறிவியல் பட்டமும் கேம்பிரிட்ஜ் எம்மானுவேல் கல்லூரியிலும் கேம்பிரிட்ஜ் வானியல் நிறுவனத்திலும் முனைவர் பட்டமும் பெற்றார்.

இவருக்கு 1990 இல் வானியல், வானியற்பியலுக்குமான குகன்கீம் ஆய்வுநல்கை வழங்கப்பட்டது. இவ பன்னாட்டு வானியல் ஒன்றிய உறுப்பினர் ஆவார்.

வாழ்க்கைப்பணி
-------------

இவர் கேம்பிரிட்ஜில் முனைபர் ஆய்வு முடித்ததும் பெர்க்கேலியில் உள்ள கலிபோர்னியா பல்கலைக்கழகதில் 1980 முதல் 1982 வரை முதுமுனைவர் ஆய்வைத் தொடர்ந்தார், பிறகு கேம்பிரிட்ஜ் கிர்ட்டன் கல்லுரியிலும் கேம்பிரித் வானியல் நிறுவனத்திலும் ஆய்வுறுப்பினராக 1982 முதல் 1984 வரை இருந்துள்ளார். பிறகு பெர்க்கேலி கலிபோர்னியா பல்கலைக்கழகத்துக்கு மீண்டு உதவி ஆராய்ச்சி வானியலாளராக 1984 முதல்1987வரை பணிபுரிந்தாரிவர் 1987 இல் சாந்தா குரூசில் உள்ள கலிபோர்னியா பல்கலைக்கழகத்தில் உதவிப் பேராசிரியராகவும் வானியலாளராகவும் இருந்துள்ளார். பிறகு அங்கே இணை பேராசிரியராகவும் வானியலாளராகவும் 1991 இலும் பேராசிரியராகவும் வானியலாளராகவும் 1997 இலும் பதவி உயர்வு பெற்றுள்ளார்.

இவரது முதன்மை ஆராய்ச்சி ஆர்வங்கள் பால்வெளி உருவாக்கத்திலும் பேரியல் விண்மீன் கொத்துகளிலும் கவிந்துள்ளது.

இவர் புறப் பால்வெளிகளின் பேரியல் கொத்துகளின் இயற்பியல் ஆய்வுக்கான பன்னாட்டு ஆராய்ச்சி வலையை நிறுவினார். இதன்வழி ஒன்றிணைந்த பால்வெளி, பேரியல் கொத்துகளின் அளக்கைத் திட்டத்தை உருவாக்கினார். இது SLUGGS அளக்கை எனும் குறும்பெயரால் அழைக்கப்பட்டது. இது UCSCயின் பெருமை மிக்க banana slug நினைவாகப் பெயரிடப்பட்டது.

இவர் அபுள் மரபுத் திட்டத்தின் கூட்டுறுப்பினர் ஆவார்.

மேற்கோள்கள்
-----------

1. 1 2 3 4  "Jean P Brodie". *Astronomy and Astrophysics*. University of California, Santa Cruz. 1 June 2019 அன்று பார்க்கப்பட்டது.
2. 1 2  "Professor Jean Brodie". UCO Lick. 1 June 2019 அன்று பார்க்கப்பட்டது.
3. ↑  "Jean P. Brodie". John Simon Guggenheim Memorial Foundation. 1 June 2019 அன்று பார்க்கப்பட்டது.
4. ↑  "Jean P. Brodie". International Astronomical Union. 1 June 2019 அன்று பார்க்கப்பட்டது.
5. ↑  "The SLUGGS Survey". Swinburne University of Technology. 1 June 2019 அன்று பார்க்கப்பட்டது.
6. ↑  "Collaborators". Hubble Heritage Project. 1 June 2019 அன்று பார்க்கப்பட்டது.
**தேசிய நோய்தொற்றியல் நிறுவனம்** (*National Institute of Epidemiology*) என்பது தமிழ்நாட்டின் சென்னையில் அமைந்துள்ள மருத்துவ ஆராய்ச்சி நிறுவனமாகும். தேசிய நோய்தொற்றியல் நிறுவனம் பன்னாட்டு ஆய்வுகள், நோய் மாதிரியாக்கம் மற்றும் சுகாதார அமைப்புகள் உள்ளிட்ட துறைகளில் ஆராய்ச்சிகளை நடத்துகிறது. நோய்தொற்றியல் ஆய்வுகள் மற்றும் பாரம்பரிய மருத்துவத்தில் பரிசோதனைகளையும் மேற்கொள்கிறது.

கல்வி
-----

தேசிய நோய்தொற்றியல் நிறுவனம் சிறீ சித்ரா திருநாள் மருத்துவ அறிவியல் மற்றும் தொழில்நுட்ப நிறுவனத்தின் (தொற்றுநோயியல் மற்றும் சுகாதார அமைப்புகள்) திட்டத்தை நடத்தி வருகிறது. இந்த நிறுவனம் முனைவர் பட்ட ஆய்விற்கு வழிவகுக்கும் ஆராய்ச்சிக்காகச் சென்னைப் பல்கலைக்கழகத்தால் அங்கீகரிக்கப்பட்டுள்ளது. தொற்றுநோயியல் மற்றும் உயிர் புள்ளியியல் துறைகளில் பட்டங்களை இங்கு மேற்கொள்ளும் ஆய்வாளர்கள் பெறுகின்றனர்.

மேற்கோள்கள்
-----------

1. ↑  "Archived copy". 4 October 2014 அன்று மூலம் பரணிடப்பட்டது. 18 July 2014 அன்று பார்க்கப்பட்டது.CS1 maint: archived copy as title (link)
2. ↑  "NATIONAL INSTITUTE OF EPIDEMIOLOGY (Indian Council of Medical Research) -". *www.nie.gov.in*. 2017-10-07 அன்று பார்க்கப்பட்டது.
3. ↑  "National Institute of Epidemiology - About US". *www.nie.gov.in*. 2017-10-07 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**தேசிய புரோபேன் வாயு சங்கம்** (*National Propane Gas Association*) அமெரிக்காவைச் சேர்ந்த ஒரு வர்த்தக அமைப்பாகும். புரோபேன் தொழிற் துறையில் ஈடுபட்டுள்ள 3,500 நிறுவனங்களை இச்சங்கம் உள்ளடக்கியுள்ளது. ஆற்றல் தொழில் வல்லுநர்களுக்கான பயிற்சி தரங்களை தேசிய புரோபேன் வாயு சங்கம் வழங்குகிறது. புரோப்பேன் எரிபொருளை கொண்டு செல்லுதல், பகிர்ந்தளித்தல், பயன்பாடு தொடர்பான பாதுகாப்பு சம்பவங்களை ஆய்வு செய்து இச்சங்கம் தொகுத்துள்ளது.

தேசிய புரோபேன் வாயு சங்கம் முதலில் அமெரிக்காவின் இல்லினாய்சு மாநிலத்திலுள்ள லிசுலீ கிராமத்தில் இருந்தது. ஆனால் பின்னர் இதன் தலைமையகம் 2002 ஆம் ஆண்டு வாசிங்டன் நகருக்கு மாற்றப்பட்டது.

புரோபேன் அரசியல் நடவடிக்கைக் குழு என்ற அமைப்பு ஒன்றையும் இச்சங்கம் இயக்குகிறது. 
புரோபேன் தொழிலுக்கான வர்த்தக மாநாடுகளை நடத்துகிறது இவ்வமைப்பு திட்டமிட்டு நடத்துகிறது.

மேற்கோள்கள்
-----------

1. ↑  "'Weaponizable' Gas for Your Backyard Barbecue," Washington Post, May 22, 2007
2. ↑  "Safety in numbers," LPGas Magazine, August 1, 2006 (library card access required)
3. ↑  "NPGA debates move to Washington DC," LPG World, January 10, 2002 (library card access required)
4. ↑  "PropanePAC Backs GOP Legislators," LPGas Magazine, January 1, 2001
[*தொடர்பிழந்த இணைப்பு*]
5. ↑  "The 56th annual southeastern show," LPGas Magazine, January 1, 2006 (library card access required)

புற இணைப்புகள்
--------------

* National Propane Gas Association
**மயில் விரிகுடா** (*Peacock Bay*) இந்தியாவின் மகாராட்டிர மாநிலம் புனே மாவட்டத்தில் உள்ளது. கடக்வாசுலா அணை அமைந்துள்ள ஏரியின் வடகிழக்குப் பகுதியில் ஒரு பகுதியாக மயில் விரிகுடா அமைந்துள்ளது. புனேவின் தேசிய பாதுகாப்பு அகாதமிக்கு இப்பகுதி சொந்தமானதாகும். அதிக எண்ணிக்கையிலான மயில்கள் இருப்பதால் மயில் விரிகுடா என்ற பெயரில் ஏரி அழைக்கப்படுகிறது. மான், சிங்கவால் சோலைமந்திகள் மற்றும் புனுகுப் பூனைகள் போன்ற விலங்குகளும் இங்கு காணப்படுகின்றன. 501 சதுர கிலோமீட்டர்கள் பரப்பளவில் 40 முதல் 120 அடி வரை ஆழம் கொண்டு ஏரி பரந்து விரிந்துள்ளது. ஆண்டுதோறும் இங்கு தேசிய உள்நாட்டு சாம்பியன் பட்டப் போட்டிகள், நீச்சல் போட்டிகள் போன்ற பல்வேறு போட்டிகளை நடைபெறுகின்றன. புனேவில் நீர் விளையாட்டுகளுக்கான ஒரு சிறந்த இடமாக மயில் விரிகுடா கருதப்படுகிறது. விரிகுடா புனேவிலிருந்து 12 கி.மீ தூரத்தில் முத்தா நதியில் அமைந்துள்ளது.

மேற்கோள்கள்
-----------

1. ↑  "Peacock Bay Pune Timings, Entry Fee, Ticket Cost Price; Peacock Bay Pune Opening & Closing Time, Holidays & Phone Number - Pune Tourism 2021". *punetourism.co.in*. 2021-06-10 அன்று பார்க்கப்பட்டது.
2. ↑

புற இணைப்புகள்
--------------

* Peacock Bay
* Peacock Bay Wikimapia